ΓΡΑΠΤΗ ΕΡΩΤΗΣΗ P-3915/98

υποβολή: Sirkka-Liisa Anttila (ELDR) προς την Επιτροπή

(21 Δεκεμβρίου 1998)

Θέμα: Προώθηση της προστασίας των ζώων στην Ευρωπαïκή Ένωση

Σύμφωνα με πρωτόκολλο το οποίο προσαρτάται στη Συνθήκη του Άμστερνταμ, κατά την υλοποίηση των κοινοτικών πολιτικών, η Κοινότητα πρέπει να λαμβάνει πλήρως υπόψη τις ανάγκες καλής διαβίωσης των ζώων. Οι καταναλωτές επιλέγουν και αξιολογούν τα τρόφιμα, με βάση την ιδιαίτερη φροντίδα που λαμβάνεται για την παραγωγή τους και την καλή επεξεργασία τους. Οι καταναλωτές θέλουν να είναι βέβαιοι ότι η παραγωγή, η εκτροφή και φροντίδα των ζώων, καθώς και η μεταφορά τους, γίνονται υπό τις κατάλληλες συνθήκε ς και βάσει δεοντολογικών κανόνων. Οι καταναλωτές αναμένουν από την Επιτροπή να υποβάλει τις αναγκαίες οδηγίες για την προστασία των ζώων.

Η φιλανδική Προεδρία προσβλέπει στην προώθηση σημαντικής προόδου στον τομέα της προστασίας των ζώων. Διαθέτει η Επιτροπή επαρκές προσωπικό για την εκπόνιση προτάσεων σχετικά με την προστασία των ζώων; Σύμφωνα με τις πληροφορίεςμας, η απάντηση είναι αρνητική. Πότε και με ποιό τρόπο σκέπτεται η Επιτροπή να εξασφαλίσει τη διάθεση προσωπικού σε αυτό τον τομέα;

Κρίνεται ζωτική και αναγκαία η έγκριση, προ της αναλήψεως της Προεδρίας από την Φινλανδία, των εξής προτάσεων σχετικά με την προστασία των ζώων:

1. Τροποποίηση της οδηγίας σχετικά με την προστασία των ζώων κατά τη σφαγή ή θανάτωσή τους (οδηγία του Συμβουλίου 93/119/ ΕΚ(1), ιδίως όσον αφορά τις παραγράφους τις αναφερόμενες στις διαδικασίες θανάτωσης των ζώων.

2. Η οδηγία για την προστασία των ζώων που προορίζονται προς εξαγωγή (οδηγία του Συμβουλίου 98/58/ ΕΚ(2), σχετικά με την προστασία των ζώων στα εκτροφεία), απαιτεί μια νέα πρόταση οδηγίας για τον έλεγχο της καλής διαβίωσης των ζώων και την εναρμόνιση των εν λόγω ελέγχων.

3. Για την τροποποίηση της οδηγίας σχετικά με τους χοίρους (οδηγία του Συμβουλίου 91/630/ΕΟΚ για τους στοιχειώδεις κανόνες προστασίας των χοίρων)(3), είναι προτιμότερο να περιμένουμε έως ότου έχουμε στη διάθεσή μας τα τελευταία στοιχεία επί του θέματος.

Οι καταναλωτές θέλουν να είναι βέβαιοι ότι η παραγωγή, η εκτροφή και φροντίδα των ζώων, καθώς και η μεταφορά τους, γίνονται υπό τις κατάλληλες συνθήκε ς και βάσει δεοντολογικών κανόνων. Οι καταναλωτές αναμένουν από την Επιτροπή να υποβάλει τις αναγκαίες οδηγίες για την προστασία των ζώων.

Απάντηση του κ. Fischler εξ ονόματος της Επιτροπής

(3 Φεβρουαρίου 1999)

Η Επιτροπή είναι πολύ ευαίσθητη όσον αφορά την καλή μεταχείριση των ζώων και το θεωρεί θέμα υψηλής προτεραιότητας. Από τις αρχές του Φεβρουαρίου 1999 δύο μέλη του προσωπικού της Επιτροπής ασχολούνται με τα θέματα της καλής μεταχείρισης των ζώων εκτροφής.

Η Γερμανική Προεδρία του Συμβουλίου θεωρεί επίσης την καλή μεταχείριση των ζώων θέμα υψηλής προτεραιότητας και προσβλέπει στην έγκριση εκ μέρους του Συμβουλίου της πρότασης για την προστασία των ωοτόκων ορνίθων που διαβιούν σε διάφορα συστήματα εκτροφής(4), και στην απόφαση του Συμβουλίου σχετικά με την πρόταση για την προστασία των χοίρων κατά την μεταφορά μέσω των σημείων στάσης(5).

Η Επιτροπή ετοιμάζει πρόταση για την αναισθητοποίηση και θανάτωση ζώων (οδηγία 93/119/EΚ του Συμβουλίου) που βασίζεται στις εκθέσεις της κτηνιατρικής επιστημονικής επιτροπής. Ετοιμάζει επίσης πρόταση για την εναρμόνιση των ελέγχων και των σχετικών εκθέσεων (οδηγία 98/58/EΚ του Συμβουλίου). Οι προτάσεις αυτές αναμένεται να είναι έτοιμες για συζήτηση κατά την διάρκεια της Φιλανδικής Προεδρίας του Συμβουλίου.

Η Επιτροπή έχει επίσης αρχίσει να πραγματοποιεί ελέγχους για την εφαρμογή της κοινοτικής νομοθεσίας σχετικά με την καλή μεταχείριση των ζώων. Τα αποτελέσματα θα συζητηθούν μαζί με την οδηγία 98/58/EΚ του Συμβουλίου μόλις τα δεδομένα το επιτρέψουν.

Η Επιτροπή πρόκειται να αρχίσει την ετοιμασία πρότασης για τα νέα πρότυπα όσον αφορά την καλή μεταχείριση των χοίρων (οδηγία 91/630/ΕΟΚ του Συμβουλίου) η οποία θα ετοιμαστεί προς το τέλος του έτους.

(1) ΕΕ L 340 της 31.12.1993, σελ. 21.

(2) ΕΕ L 221 της 8.8.1998, σελ. 23.

(3) ΕΕ L 340 της 11.12.1991, σελ. 33.

(4) COM(98)135 τελικό.

(5) COM(98)478 τελικό.